nibzard/narodne-novine-full-text-markdown huggingface dataset:
## Uredba o Carinskoj tarifi za 2013. godinu

### NN 135/2012 (6.12.2012.), Uredba o Carinskoj tarifi za 2013. godinu

VLADA REPUBLIKE HRVATSKE

2876

Na temelju članka 6. Zakona o carinskoj tarifi (»Narodne novine«, broj 61/2000, 117/2000, 119/2000 i 146/08), Vlada Republike Hrvatske je na sjednici održanoj 6. prosinca 2012. godine donijela

UREDBU

O CARINSKOJ TARIFI ZA 2013. GODINU

Članak 1.

Ovom Uredbom utvrđuje se Carinska tarifa za 2013. godinu, koja je sastavni dio ove Uredbe.

Članak 2.

Carinskom tarifom za 2013. godinu utvrđen je sustav nazivlja i brojčanog označavanja robe, propisana visina carina koje se naplaćuju u 2013. godini na uvoz roba, sukladno načelu najpovlaštenije nacije, te uvjeti za uvoz roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu.

Sustav nazivlja i brojčanog označavanja robe usklađen je s važećom Kombiniranom nomenklaturom Europske unije, radi osiguravanja usklađenosti primjene njegovih pojedinih odredbi s Kombiniranom nomenklaturom Europske unije.

Ovlašćuje se ministar financija da donese naputak za primjenu sustava nazivlja i brojčanog označavanja robe.

Članak 3.

Pri obračunu i naplati carine na robu koja se uvozi u Republiku Hrvatsku primjenjuju se stope carina, utvrđene u stupcu »Osnovna stopa carine« u Carinskoj tarifi.

Pri obračunu i naplati carine na robu podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu primjenjuju se stope carina utvrđene u stupcu »Snižene stope carine pri uvozu roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu«, podstupac koji se odnosi na odgovarajuću zemlju sukladno ugovoru kojim se utvrđuje povlašteni režim.

Članak 4.

Roba za koju je ovom Uredbom propisana smanjena ili nulta stopa carine radi njezine uporabe u posebne svrhe podložna je carinskom nadzoru posebne uporabe, odobravanju i provedbi postupka propisanim ovom Uredbom, Carinskim zakonom i Uredbom za provedbu carinskog zakona.

Članak 5.

Do stupanja na snagu naputka iz članka 2. stavka 3. ove Uredbe, primjenjuje se Naputak za primjenu sustava nazivlja i brojčanog označavanja robe (»Narodne novine«, broj 76/04).

Članak 6.

Ova Uredba prestaje važiti danom pristupanja Republike Hrvatske Europskoj uniji.

Članak 7.

Ova Uredba objavit će se u »Narodnim novinama«, a stupa na snagu 1. siječnja 2013. godine.

Klasa: 413-01/12-01/15

Urbroj: 50301-05/05-12-2

Zagreb, 6. prosinca 2012.

Predsjednik
Zoran Milanović, v. r.

[**CARINSKA TARIFA**](dodatni/423861.pdf)[**PRILOZI CARINSKE TARIFE**](dodatni/423862.pdf)

135 06.12.2012 Uredba o Carinskoj tarifi za 2013. godinu

135 06.12.2012 Uredba o Carinskoj tarifi za 2013. godinu

135 06.12.2012 Uredba o Carinskoj tarifi za 2013. godinu

135 06.12.2012 Uredba o Carinskoj tarifi za 2013. godinu

Uredba, NN 135/2012-2876
## Zakon o izmjeni i dopuni Zakona o porezu na dodanu vrijednost

### NN 136/2012 (7.12.2012.), Zakon o izmjeni i dopuni Zakona o porezu na dodanu vrijednost

HRVATSKI SABOR

2881

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O POREZU NA DODANU VRIJEDNOST

Proglašavam Zakon o izmjeni i dopuni Zakona o porezu na dodanu vrijednost, koji je Hrvatski sabor donio na sjednici 30. studenoga 2012. godine.

Klasa: 011-01/12-01/154

Urbroj: 71-05-03/1-12-2

Zagreb, 5. prosinca 2012.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNI ZAKONA O POREZU NA DODANU VRIJEDNOST

Članak 1.

U Zakonu o porezu na dodanu vrijednost (»Narodne novine«, br. 47/95., 106/96., 164/98., 105/99., 54/00., 73/00., 127/00., 48/04., 82/04., 90/05., 76/07., 87/09., 94/09. i 22/12.) u članku 10.a stavku 1. brojka: »0« zamjenjuje se brojkom: »5«.

Iza točke g) umjesto točke stavlja se zarez i dodaje točka h) koja glasi:

»h) plovila za sport i razonodu koja se stavljaju u carinski postupak puštanja u slobodan promet do 31. svibnja 2013., a koja su prethodno bila u postupku privremenog uvoza.«.

Članak 2.

Ovaj Zakon sadrži odredbe koje su u skladu sa sljedećim aktom Europske unije:

– Direktiva Vijeća 2006/112/EZ o zajedničkom sustavu poreza na dodanu vrijednost (SL L 347, 11. 12. 2006.).

Članak 3.

Ovaj Zakon objavljuje se u »Narodnim novinama«, a stupa na snagu 1. siječnja 2013.

Klasa: 410-19/12-01/04

Zagreb, 30. studenoga 2012.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 136/2012-2881
## Zakon o izmjenama Zakona o postupanju i uvjetima gradnje radi poticanja ulaganja

### NN 136/2012 (7.12.2012.), Zakon o izmjenama Zakona o postupanju i uvjetima gradnje radi poticanja ulaganja

HRVATSKI SABOR

2885

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O POSTUPANJU I UVJETIMA GRADNJE RADI POTICANJA ULAGANJA

Proglašavam Zakon o izmjenama Zakona o postupanju i uvjetima gradnje radi poticanja ulaganja, koji je Hrvatski sabor donio na sjednici 30. studenoga 2012. godine.

Klasa: 011-01/12-01/158

Urbroj: 71-05-03/1-12-2

Zagreb, 5. prosinca 2012.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O POSTUPANJU I UVJETIMA GRADNJE RADI POTICANJA ULAGANJA

Članak 1.

U Zakonu o postupanju i uvjetima gradnje radi poticanja ulaganja (»Narodne novine«, br. 69/09. i 128/10.) u članku 1. stavku 1. riječi: »31. prosinca 2012.« zamjenjuju se riječima: »30. lipnja 2013.«, a brojke: »76/07 i 38/09« zamjenjuju se brojkama: »76/07., 38/09., 55/11., 90/11. i 50/12.«,

Članak 2.

U članku 3. stavak 3. briše se.

Članak 3.

U članku 4. riječi: »ministar zaštite okoliša, prostornog uređenja i graditeljstva« zamjenjuju se riječima: »ministar graditeljstva i prostornoga uređenja«.

Članak 4.

U članku 28. riječi: »Ministarstvu zaštite okoliša, prostornog uređenja i graditeljstva« zamjenjuju se riječima: »ministarstvu nadležnom za poslove graditeljstva i prostornoga uređenja«.

Članak 5.

U članku 29. stavku 1. riječi: »kao da je njegov zahtjev odbijen« brišu se.

Članak 6.

Naslov iznad članka 43. koji glasi: »KAZNENE ODREDBE« mijenja se i glasi: »PREKRŠAJNE ODREDBE«.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 361-01/12-01/02

Zagreb, 30. studenoga 2012.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 136/2012-2885
## Odluka o imenovanju članova Nadzornog odbora Hrvatske radiotelevizije

### NN 136/2012 (7.12.2012.), Odluka o imenovanju članova Nadzornog odbora Hrvatske radiotelevizije

HRVATSKI SABOR

2886

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10. i 76/12.) Hrvatski sabor na sjednici 30. studenoga 2012., donio je

ODLUKU

O IMENOVANJU ČLANOVA NADZORNOG ODBORA HRVATSKE RADIOTELEVIZIJE

Za članove Nadzornog odbora Hrvatske radiotelevizije imenuju se:

– doc. dr. sc. VIKTOR GOTOVAC,

– GORAN KRMPOTIĆ,

– VESNA KUSIN,

– mr. sc. DRAŽEN RAJKOVIĆ.

Klasa: 021-13/12-07/59

Zagreb, 30. studenoga 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 136/2012-2886
## Pravilnik o izmjenama i dopunama Pravilnika o tehničkom održavanju vodnih putova

### NN 136/2012 (7.12.2012.), Pravilnik o izmjenama i dopunama Pravilnika o tehničkom održavanju vodnih putova

MINISTARSTVO POMORSTVA, PROMETA I INFRASTRUKTURE

2889

Na temelju članka 109. stavka 2. i 3. Zakona o plovidbi i lukama unutarnjih voda (»Narodne novine« 109/07, 132/07), uz prethodnu suglasnost ministarstva nadležnog za vodno gospodarstvo, ministar pomorstva, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O TEHNIČKOM ODRŽAVANJU VODNIH PUTOVA

Članak 1.

U Pravilniku o tehničkom održavanju vodnih putova (»Narodne novine«, br. 62/09) članak 39. stavak 2. mijenja se i glasi:

»Za poslove iz stavka 1. ovog članka kada se radi o višenamjenskim objektima i kada u financiranju sudjeluju i drugi korisnici, u postupku javne nabave sudjeluju i predstavnici tih korisnika.«

Stavak 3. briše se.

Članak 2.

U članku 40. stavak 1. mijenja se i glasi:

»Poslovi tehničkog održavanja:

1. održavanje dubine plovnih putova

2. uklanjanje iz plovnog puta plutajućih i potonulih predmeta koji ugrožavaju sigurnost plovidbe

3. interventno održavanje plovnog puta po nalogu inspekcije za sigurnost plovidbe na unutarnjim vodama.

4. redovno održavanje akvatorija na lučkom području.

mogu se ustupati u grupama koje obuhvaćaju radove na dionicama istovjetnima područjima nadležnosti pojedine lučke kapetanije.«

Članak 3.

U članku 43. stavak 1. mijenja se i glasi:

»Za obavljanje poslova tehničkog održavanja vodnih putova iz članka 8. stavka 2. ovog Pravilnika izvođači moraju imati Suglasnost za započinjanje obavljanja djelatnosti građenja, izdanu od ministarstva nadležnog za graditeljstvo, kojom su ovlašteni za obavljanje radova koji se ustupaju i to:

1. Suglasnost skupine H.7 hidroradova (vađenje šljunka i pijeska – regulacijski radovi, hidraulička ispuna i melioracija, zaštita od erozije, osiguranje obala, te odgovarajući radovi na izvođenju brana, nasipa, obala, luka i ustava i sl.) za obavljanje radova iz članka 8. stavka 2. točaka 1., 3., 4. i 5. ovog Pravilnika,

2. Suglasnost za građenje građevina – Luke, vodni putovi, pregrade, nasipi i druge vodne gradnje za obavljanje radova iz članka 8. stavka 2. točke 2. ovog Pravilnika. Najmanju skupinu zahtjevnosti iste Suglasnosti, obzirom na složenost i vrijednost radova, definirat će naručitelj u dokumentaciji za nadmetanje.«

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 345-01/12-01/83

Urbroj: 530-03-3-2-12-3

Zagreb, 4. prosinca 2012.

Ministar

dr. sc. Siniša Hajdaš Dončić, v. r.

Pravilnik, NN 136/2012-2889
## Odluka o imenovanju općinske državne odvjetnice u Općinskom državnom odvjetništvu u Zagrebu, na vrijeme od četiri godine

### NN 136/2012 (7.12.2012.), Odluka o imenovanju općinske državne odvjetnice u Općinskom državnom odvjetništvu u Zagrebu, na vrijeme od četiri godine

136 07.12.2012 Odluka o imenovanju općinske državne odvjetnice u Općinskom državnom odvjetništvu u Zagrebu, na vrijeme od četiri godine

DRŽAVNOODVJETNIČKO VIJEĆE

2894

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) Državnoodvjetničko vijeće na 32. sjednici održanoj 20. studenoga 2012. donijelo je

ODLUKU

Za općinsku državnu odvjetnicu u Općinskom državnom odvjetništvu u Zagrebu imenuje se SINEVA VUKUŠIĆ, zamjenica općinskog državnog odvjetnika u Općinskom državnom odvjetništvu u Zagrebu, na vrijeme od četiri godine.

Broj: DOVO-61/12

Zagreb, 20. studenoga 2012.

Predsjednik
Državnoodvjetničkog vijeća
Josip Čule, v. r.

Odluka, NN 136/2012-2894
## Odluka o imenovanju općinske državne odvjetnice u Općinskom državnom odvjetništvu u Sesvetama, na vrijeme od četiri godine

### NN 136/2012 (7.12.2012.), Odluka o imenovanju općinske državne odvjetnice u Općinskom državnom odvjetništvu u Sesvetama, na vrijeme od četiri godine

DRŽAVNOODVJETNIČKO VIJEĆE

2895

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) Državnoodvjetničko vijeće na 32. sjednici održanoj 20. studenoga 2012. donijelo je

ODLUKU

Za općinsku državnu odvjetnicu u Općinskom državnom odvjetništvu u Sesvetama imenuje se ISKRA BELIĆ, zamjenica općinskog državnog odvjetnika u Općinskom državnom odvjetništvu u Zagrebu, na vrijeme od četiri godine.

Broj: DOVO-67/12

Zagreb, 20. studenoga 2012.

Predsjednik

Državnoodvjetničkog vijeća

Josip Čule, v. r.

Odluka, NN 136/2012-2895
## Odluka o imenovanju općinske državne odvjetnice u Općinskom državnom odvjetništvu u Zlataru, na vrijeme od četiri godine

### NN 136/2012 (7.12.2012.), Odluka o imenovanju općinske državne odvjetnice u Općinskom državnom odvjetništvu u Zlataru, na vrijeme od četiri godine

DRŽAVNOODVJETNIČKO VIJEĆE

2896

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) Državnoodvjetničko vijeće na 32. sjednici održanoj 20. studenoga 2012. donijelo je

ODLUKU

Za općinsku državnu odvjetnicu u Općinskom državnom odvjetništvu u Zlataru imenuje se TAJANA TUŠEK, zamjenica općinskog državnog odvjetnika u Općinskom državnom odvjetništvu u Zlataru, na vrijeme od četiri godine.

Broj: DOVO-68/12

Zagreb, 20. studenoga 2012.

Predsjednik

Državnoodvjetničkog vijeća

Josip Čule, v. r.

Odluka, NN 136/2012-2896
## Uredba o visini trošarine na motorne benzine, plinsko ulje i kerozin za pogon

### NN 137/2012 (12.12.2012.), Uredba o visini trošarine na motorne benzine, plinsko ulje i kerozin za pogon

VLADA REPUBLIKE HRVATSKE

2897

Na temelju članka 70. stavka 10. Zakona o trošarinama (»Narodne novine«, br. 83/2009 i 111/2012), Vlada Republike Hrvatske je na sjednici održanoj 6. prosinca 2012. godine donijela

UREDBU

O VISINI TROŠARINE NA MOTORNE BENZINE, PLINSKO ULJE I KEROZIN ZA POGON

Članak 1.

Ovom Uredbom utvrđuje se visina trošarine koja se plaća na motorne benzine koji se koriste kao pogonska goriva, na plinsko ulje za pogon i grijanje te na kerozin – petrolej za pogon, koji se proizvode ili uvoze i puštaju u potrošnju na području Republike Hrvatske.

Članak 2.

Ova Uredba sadrži odredbe koje su u skladu sa sljedećim aktom Europske unije:

– Direktiva Vijeća 2003/96/EEZ, od 27. listopada 2003. godine o restrukturiranju okvira Zajednice za oporezivanje energenata i električne energije (SL L br. 283 od 31. 10. 2003., str. 51.), izmijenjena i dopunjena Direktivom Vijeća 2004/74/EZ kojom se mijenja i dopunjuje Direktiva 2003/96/EZ s obzirom na mogućnost da neke države članice primijene privremena izuzeća ili snižene razine oporezivanja za energetske proizvode i električnu energiju (SL L br. 157 od 30. 4. 2004., str. 87.) i Direktivom Vijeća 2004/75/EZ, od 29. travnja 2004. godine kojom se izmjenjuje i dopunjuje Direktiva 2003/96/EZ s obzirom na mogućnost da Cipar primijeni privremena izuzeća ili smanjenja razine oporezivanja energenata i električne energije (SL L br. 157 od 30. 4. 2004., str. 100.).

Članak 3.

Visina trošarine iz članka 70. stavka 3. Zakona o trošarinama iznosi za:

|  |  |  |  |
| --- | --- | --- | --- |
| 1. | Motorne benzine koji se koriste kao pogonska goriva: | | |
|  | 1.1. | Olovni benzin iz tarifnih oznaka KN 2710 11 31, 2710 11 51, 2710 11 59 | 3.801,00 kn/1000 l |
|  | 1.2. | Bezolovni benzin iz tarifnih oznaka KN 2710 11 31, 2710 11 41, 2710 11 45, 2710 11 49 | 3.151,00 kn/1000 l |
| 2. | Plinsko ulje iz tarifnih oznaka 2710 19 41 do 2710 19 49 | | |
|  | 2.1. | za pogon | 2.354,00 kn/1000 l |
|  | 2.2. | za grijanje | 343,00 kn/1000 l |
| 3. | Kerozin – petrolej iz tarifnih oznaka 2710 19 21 i 2710 19 25 | | |
|  | 3.1. | za pogon | 2.243,00 kn/1000 l |

Članak 4.

Danom stupanja na snagu ove Uredbe prestaje važiti Uredba o visini trošarine na motorni benzin i plinsko ulje (»Narodne novine«, br. 83/2012 i 92/2012).

Članak 5.

Ova Uredba objavit će se u »Narodnim novinama«, a stupa na snagu 1. siječnja 2013. godine.

Klasa: 410-19/12-01/09

Urbroj: 50301-05/16-12-1

Zagreb, 6. prosinca 2012.

Predsjednik

Zoran Milanović, v. r.

Uredba, NN 137/2012-2897
## Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske

### NN 137/2012 (12.12.2012.), Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2901

Na temelju članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 6. prosinca 2012. godine donijela

ODLUKU

O IZMJENI ODLUKE O POKRETANJU PREGOVORA O SKLAPANJU IZMJENA I DOPUNA KOLEKTIVNOG UGOVORA ZA ZAPOSLENIKE U OSNOVNOŠKOLSKIM USTANOVAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju pregovora o sklapanju izmjena i dopuna Kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske (»Narodne novine«, broj 99/2012), u točki II. alineja 1. mijenja se i glasi:

»– doc. dr. sc. Željko Jovanović, dr. med., mr. oec., ministar znanosti, obrazovanja i sporta«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 110-04/12-02/08

Urbroj: 50301-04/04-12-7

Zagreb, 6. prosinca 2012.

Predsjednik

Zoran Milanović, v. r.

Odluka, NN 137/2012-2901
## Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske

### NN 137/2012 (12.12.2012.), Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2902

Na temelju članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 6. prosinca 2012. godine donijela

ODLUKU

O IZMJENI ODLUKE O POKRETANJU PREGOVORA O SKLAPANJU IZMJENA I DOPUNA KOLEKTIVNOG UGOVORA ZA ZAPOSLENIKE U SREDNJOŠKOLSKIM USTANOVAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju pregovora o sklapanju izmjena i dopuna Kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske (»Narodne novine«, broj 99/2012), u točki II. alineja 1. mijenja se i glasi:

»– doc. dr. sc. Željko Jovanović, dr. med., mr. oec., ministar znanosti, obrazovanja i sporta«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 110-04/12-02/08

Urbroj: 50301-04/04-12-8

Zagreb, 6. prosinca 2012.

Predsjednik

Zoran Milanović, v. r.

Odluka, NN 137/2012-2902
## Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske

### NN 137/2012 (12.12.2012.), Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2903

Na temelju članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 6. prosinca 2012. godine donijela

ODLUKU

O IZMJENI ODLUKE O POKRETANJU PREGOVORA O SKLAPANJU IZMJENA I DOPUNA KOLEKTIVNOG UGOVORA ZA ZNANOST I VISOKO OBRAZOVANJE I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju pregovora o sklapanju izmjena i dopuna Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske (»Narodne novine«, broj 99/2012), u točki II. alineja 1. mijenja se i glasi:

»– doc. dr. sc. Željko Jovanović, dr. med., mr. oec., ministar znanosti, obrazovanja i sporta«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 110-04/12-02/08

Urbroj: 50301-04/04-12-9

Zagreb, 6. prosinca 2012.

Predsjednik

Zoran Milanović, v. r.

Odluka, NN 137/2012-2903
## Rješenje o određivanju područja stalnog međunarodnog riječnog graničnog prijelaza I. kategorije Osijek

### NN 137/2012 (12.12.2012.), Rješenje o određivanju područja stalnog međunarodnog riječnog graničnog prijelaza I. kategorije Osijek

POLICIJSKA UPRAVA
OSJEČKO-BARANJSKA

2904

Na temelju članka 15. stavka 2. Zakona o nadzoru državne granice (»Narodne novine« broj: 173/03., 141/06., 8/07., 40/07., 146/08 i 130/11.) a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj:150/04.), Policijska uprava osječko-baranjska donosi

RJEŠENJE

O ODREĐIVANJU PODRUČJA STALNOG MEĐUNARODNOG RIJEČNOG GRANIČNOG PRIJELAZA I. KATEGORIJE OSIJEK

Članak 1.

Područje stalnog međunarodnog riječnog graničnog prijelaza I kategorije Osijek nalazi se u Luci Osijek, na adresi Vukovarska ulica 229 b.

Članak 2.

Ukupna površina stalnog međunarodnog riječnog graničnog prijelaza I. kategorije Osijek iznosi 251 350 m² i proteže se od 12,650 rkm do 13,370 rkm rijeke Drave, u dužini od 720 metara, a od obale rijeke Drave (namijenjene za sidrenje brodova) do glavnog ulaza u pravcu sjever – jug ukupna širina iznosi 250 metara.

Članak 3.

Područje stalnog međunarodnog riječnog graničnog prijelaza I. kategorije Osijek obuhvaća sljedeće katastarske čestice: k.č. dio 10212/9, dio 10212/10, dio 10212/11, 10212/18, 10212/19, 10212/20, 10227/1, dio 10227/2 i dio 10227/3 k.o. Osijek.

Područje graničnog prijelaza obuhvaća: cestovni prilaz sa južne strane s ulaznom ogradom u pravcu istok – zapad i sa zapadne strane na ogradu u pravcu sjever – jug, dio rijeke Drave namijenjen za ukrcaj, iskrcaj i pretovar tereta s plovila, te sidrenje plovila, željeznički prilaz s ulaznom ogradom na glavnom ulazu, izlaznom ogradom prema zapadu (jug) i ponovnim ulazom na zapadnoj strani sjeverno.

Na području graničnog prijelaza nalaze se sljedeći objekti i uređaji: portirnica, upravna zgrada, gospodarske zgrade, pomoćne zgrade, željeznička pruga, dizalice, vagonska vaga, kamionska vaga, kranska staza, betonara s boksovima i gospodarskom zgradom, postrojenje za proizvodnju asfalta, skladište i trafostanice.

Članak 4.

Stupanjem na snagu ovog Rješenja prestaje važiti Pravilnik o određivanju područja stalnog graničnog prijelaza za međunarodni promet I. kategorije u riječnoj luci Osijek (»Narodne novine«, broj: 134/03).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-07-40-63-153/15-12.

Osijek, 20. studenoga 2012.

Načelnik

Policijske uprave

Milan Baričević, v. r.

137 12.12.2012 Rješenje o određivanju područja stalnog međunarodnog riječnog graničnog prijelaza I. kategorije Osijek

137 12.12.2012 Rješenje o određivanju područja stalnog međunarodnog riječnog graničnog prijelaza I. kategorije Osijek

137 12.12.2012 Rješenje o određivanju područja stalnog međunarodnog riječnog graničnog prijelaza I. kategorije Osijek

Rješenje, NN 137/2012-2904
## Pravilnik o izmjenama Pravilnika o visini naknade troškova za obavljanje usluga u području vinogradarstva i vinarstva

### NN 137/2012 (12.12.2012.), Pravilnik o izmjenama Pravilnika o visini naknade troškova za obavljanje usluga u području vinogradarstva i vinarstva

MINISTARSTVO POLJOPRIVREDE

2907

Na temelju članka 34. stavka 2., a u svezi s člankom 56. stavkom 1. Zakona o vinu (»Narodne novine«, br. 34/95) ministar poljoprivrede donosi

PRAVILNIK

O IZMJENAMA PRAVILNIKA O VISINI NAKNADE TROŠKOVA ZA OBAVLJANJE USLUGA U PODRUČJU VINOGRADARSTVA I VINARSTVA

Članak 1.

U Pravilniku o visini naknade troškova za obavljanje usluga u području vinogradarstva i vinarstva (»Narodne novine« br. 7/97 i 57/00), u članku 6. stavci 2. i 3. mijenjaju se i glase:

»(2) Prilikom prvog izvoza za izdavanje Svjedodžbe o kakvoći i podrijetlu grožđa, vina i drugih proizvoda od grožđa i vina koji se izvoze, izvoznik plaća naknadu za dodatne parametre analize ovlaštenom laboratoriju prema cjeniku usluga tog laboratorija.

Za izdavanje svjedodžbe kod prvog izvoza izvoznik plaća naknadu Zavodu u iznosu od 200,00 kuna.

Izvoznik je prilikom prvog izvoza dužan dostaviti 2 boce uzorka na analizu originalne pretpakovine označene sukladno Zakonu o vinu (»Narodne novine« br. 96/03 i 55/11).

Za svaki naredni izvoz, izvozniku se izdaje prijepis Svjedodžbe o kakvoći i podrijetlu grožđa, vina i drugih proizvoda od grožđa i vina koji se izvoze.

Izvoznik za prijepis Svjedodžbe plaća Zavodu naknadu u iznosu od 100,00 kn.

U slučaju dodatnih parametara analize, izvoznik plaća naknadu ovlaštenom laboratoriju prema cjeniku usluga tog laboratorija.

Zavod zadržava pravo naknadnih kontrola kakvoće, ukoliko za to postoji opravdana potreba.

(3) Usluga iz stavka 1. ovoga članka obuhvaća uzimanje/preuzimanje uzoraka, analizu, degustaciju i ocjenu proizvoda te izdavanje svjedodžbe o kakvoći i podrijetlu proizvoda. Za slučaj da se analiza ne mora raditi, naplaćuje se do 50% cijene iz stavka 1. ovoga članka.«.

Članak 2.

U članku 6a. riječi: »članka 6. stavka 1. i 2. ovoga Pravilnika« zamjenjuju se riječima: »članka 6. stavka 1. ovoga Pravilnika.«.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/12-01/124

Urbroj: 525-07/0034-12-1

Zagreb, 3. prosinca 2012.

Ministar

Tihomir Jakovina, v. r.

Pravilnik, NN 137/2012-2907
## Odluka o katastarskoj izmjeri na području Općine Okrug za katastarsku općinu Okrug

### NN 137/2012 (12.12.2012.), Odluka o katastarskoj izmjeri na području Općine Okrug za katastarsku općinu Okrug

DRŽAVNA GEODETSKA UPRAVA

2909

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007 i 124/2010.) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE OKRUG ZA KATASTARSKU OPĆINU OKRUG

1. U svrhu izrade katastra nekretnina i obnove zemljišne knjige na području Općine Okrug za katastarsku općinu Okrug provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geofoto d.o.o., Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geofoto d.o.o., Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Okrug za katastarsku općinu Okrug dužni su do 1. travnja 2013. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Okrug za katastarsku općinu Okrug dužni su, do roka navedenog u točci 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Split i tvrtka Geofoto d.o.o., Zagreb, osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/12-04/02

Urbroj: 541-03-1-1-2/2-12-25

Zagreb, 22. studenoga 2012.

Ravnatelj

dr. sc. Danko Markovinović, v. r.

Odluka, NN 137/2012-2909
## Odluka o imenovanju sutkinje Županijskog suda u Varaždinu

### NN 137/2012 (12.12.2012.), Odluka o imenovanju sutkinje Županijskog suda u Varaždinu

DRŽAVNO SUDBENO VIJEĆE

2910

Na temelju članka 54. stavak 7. i članka 55. stavak 3. Zakona o Državnom sudbenom vijeću (»Narodne novine«, broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, mr. sc. Dražen Jakovina, prof. dr. sc. Boris Buklijaš, Tihana Cišper, Mijo Galiot, Davorin Mlakar, dr. sc. Marin Mrčela, Marko Pribisalić, Marko Rašo i prof. dr. sc. Alan Uzelac na 59. sjednici, održanoj 8. studenoga 2012. donijelo je

ODLUKU

O IMENOVANJU SUTKINJE

Za sutkinju Županijskog suda u Varaždinu imenuje se

Tanja Novak-Premec, sutkinja Općinskog suda u Varaždinu.

Imenovana kandidatkinja stupit će na dužnost 1. prosinca 2012.

Broj: IS-20/11

Zagreb, 8. studenoga 2012.

Predsjednik

Ranko Marijan, v. r.

Odluka, NN 137/2012-2910
## Odluka o imenovanju sutkinja Županijskog suda u Rijeci

### NN 137/2012 (12.12.2012.), Odluka o imenovanju sutkinja Županijskog suda u Rijeci

DRŽAVNO SUDBENO VIJEĆE

2911

Na temelju članka 54. stavak 7. i članka 55. stavak 3. Zakona o Državnom sudbenom vijeću (»Narodne novine«, broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, mr. sc. Dražen Jakovina, Tihana Cišper, Mijo Galiot, Davorin Mlakar, Marko Pribisalić i Marko Rašo na 58. sjednici održanoj 30. listopada 2012. donijelo je

ODLUKU

O IMENOVANJU SUTKINJA

Za sutkinje Županijskog suda u Rijeci imenuju se

Brankica Malnar, sutkinja Općinskog suda u Delnicama

Larisa Crnković, sutkinja Općinskog suda u Rijeci

Branka Ježek Mjedenjak, sutkinja Općinskog suda u Delnicama

Helena Randić, sutkinja Općinskog suda u Rijeci i

Svjetlana Pražić, sutkinja Općinskog suda u Rijeci.

Imenovane kandidatkinje stupit će na dužnost 1. prosinca 2012.

Broj: IS-1/12

Zagreb, 30. listopada 2012.

Predsjednik

Ranko Marijan, v. r.

Odluka, NN 137/2012-2911
## Odluka o imenovanju sudaca Županijskog suda u Karlovcu

### NN 137/2012 (12.12.2012.), Odluka o imenovanju sudaca Županijskog suda u Karlovcu

DRŽAVNO SUDBENO VIJEĆE

2912

Na temelju članka 54. stavak 7. i članka 55. stavak 3. Zakona o Državnom sudbenom vijeću (»Narodne novine«, broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, prof. dr. sc. Boris Buklijaš, Tihana Cišper, Mijo Galiot, dr. sc. Marin Mrčela, Marko Pribisalić i Marko Rašo na 57. sjednici održanoj 29. listopada 2012. donijelo je

ODLUKU

O IMENOVANJU SUDACA

Za suce Županijskog suda u Karlovcu imenuju se

Michal Daneček, sudac Općinskog suda u Karlovcu i

Sanda Janković, sutkinja Općinskog suda u Karlovcu.

Imenovani kandidati stupit će na dužnost 1. prosinca 2012.

Broj: IS-2/12

Zagreb, 29. listopada 2012.

Predsjednik

Ranko Marijan, v. r.

Odluka, NN 137/2012-2912
## Odluka Povjerenstva za utvrđivanje reprezrentativnosti klasa: 006-04/12-06/30, urbroj: 689/1-12-3 od 13. studenoga 2012. godine

### NN 137/2012 (12.12.2012.), Odluka Povjerenstva za utvrđivanje reprezrentativnosti klasa: 006-04/12-06/30, urbroj: 689/1-12-3 od 13. studenoga 2012. godine

POVJERENSTVO ZA UTVRĐIVANJE REPREZENTATIVNOSTI

2913

Povjerenstvo za utvrđivanje reprezentativnosti, u postupku pokrenutom po prijedlogu Ministarstva rada i mirovinskoga sustava, radi utvrđivanja broja članova i sastava pregovaračkog odbora sindikata za pregovore o sklapanju kolektivnog ugovora za službenike i namještenike u javnim službama, na temelju odredbe članka 11. stavka 2. i 3. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj 82/2012 i 88/2012, u daljnjem tekstu: Zakon) i podataka dostupnih do 31. listopada 2012. godine donosi

ODLUKU

I. Pregovarački odbor sindikata u postupku pregovora za sklapanje temeljnog kolektivnog ugovora za službenike i namještenike u javnim službama, čini po jedan predstavnik sljedećih sindikata:

1. Nezavisnog sindikata znanosti i visokog obrazovanja, Zagreb, Trg maršala Tita 4,

2. Nezavisnog sindikata zaposlenih u hrvatskom zdravstvenom osiguranju, Zagreb, Gundulićeva 24,

3. Sindikata hrvatskih učitelja, Zagreb, Trg maršala Tita 4/II,

4. Samostalnog sindikata zdravstva i socijalne skrbi Hrvatske, Zagreb, Trg kralja Petra Krešimira IV. broj 2,

5. Hrvatskog sindikata djelatnika u kulturi, Zagreb, Kneza Mislava 20,

6. Hrvatskog strukovnog sindikata medicinskih sestara – medicinskih tehničara, Zagreb, Draškovićeva 7,

7. Nezavisnog sindikata zaposlenih u srednjim školama Hrvatske, Zagreb, Trg maršala Tita 4/II,

8. Sindikata zaposlenika u hrvatskom školstvu – Preporod, Zagreb, Petrinjska 59a,

9. Sindikata zaposlenika u djelatnosti socijalne skrbi Hrvatske, Zagreb, Baštijanova 48,

10. Hrvatskog liječničkog sindikata, Zagreb, Šubićeva 9,

11. Sindikata državnih i lokalnih službenika i namještenika Republike Hrvatske, Zagreb, Trg kralja Petra Krešimira IV. broj 2.

II. Radnički sindikat Hrvatskog zavoda za mirovinsko osiguranje, Zagreb, Tvrtkova 5 i Sindikat radnika, sporta i rekreacije u hrvatskom mirovinskom osiguranju, Zagreb, Antuna Mihanovića 3 nemaju pravo na zastupljenost u Pregovaračkom odboru sindikata iz točke I. ove Odluke.

III. Ova Odluka je izvršna.

Klasa: 006-04/12-06/30

Urbroj: 689/1-12-3

Zagreb, 13. studenoga 2012.

Predsjednica povjerenstva

mr. sc. Nevenka Šernhorst, v. r.

Odluka, NN 137/2012-2913
## Rješenje o reprezentativnosti sindikata za HŽ Cargo d.o.o.

### NN 137/2012 (12.12.2012.), Rješenje o reprezentativnosti sindikata za HŽ Cargo d.o.o.

POVJERENSTVO ZA UTVRĐIVANJE REPREZENTATIVNOSTI

2914

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca HŽ Cargo d.o.o., po zahtjevu Samostalnog sindikata HŽ Cargo, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Sindikat strojovođa Hrvatske, Palmotićeva 57a, Zagreb, registarski broj US 33 i Sindikat željezničara Hrvatske, Trg Francuske Republike 13, Zagreb, registarski broj US 1, reprezentativni su za kolektivno pregovaranje radi sklapanja kolektivnog ugovora na razini poslodavca HŽ Cargo d.o.o., Antuna Mihanovića 12, Zagreb.

II. Samostalni sindikat HŽ Cargo, Branimirova b.b. Zagreb, registarski broj US 265, Sindikat hrvatskih željezničara, Strojarska 17, Zagreb, registarski broj US 4 i Sindikat tehničkog pregleda vagona i vlakova Hrvatskih željeznica, Trnjanska 5, Zagreb, registarski broj US 14, nisu reprezentativni za kolektivno pregovaranje radi sklapanja kolektivnog ugovora na razini poslodavca HŽ Cargo d.o.o., Antuna Mihanovića 12, Zagreb.

III. Rješenje postaje izvršno danom dostave stranci.

IV. Ovo rješenje objavit će se u »Narodnim novinama«.

Klasa: 006-04/12-06/01

Urbroj: 689/1-12-3

Zagreb, 6. studenoga 2012.

Predsjednica povjerenstva

mr. sc. Nevenka Šernhorst, v. r.

Rješenje, NN 137/2012-2914
## Rješenje o reprezentativnosti sindikata za Hrvatski telekom d.d.

### NN 137/2012 (12.12.2012.), Rješenje o reprezentativnosti sindikata za Hrvatski telekom d.d.

POVJERENSTVO ZA UTVRĐIVANJE REPREZENTATIVNOSTI

2915

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca Hrvatski Telekom d.d., po zahtjevu Hrvatskog sindikata telekomunikacija i Republičkog sindikata radnika Hrvatske, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Hrvatski sindikat telekomunikacija, Park Stara Trešnjevka 2, Zagreb, registarski broj US 26 i Republički sindikat radnika Hrvatske, Kneza Mislava 11/2, Zagreb, registarski broj US 81, reprezentativni su za kolektivno pregovaranje radi sklapanja kolektivnog ugovora na razini poslodavca Hrvatski Telekom d.d., Savska cesta 32, Zagreb.

II. Sindikat radnika hrvatskih telekomunikacija, Trg sv. Florijana 2, Križevci, registarski broj US 286, nije reprezentativan za kolektivno pregovaranje radi sklapanja kolektivnog ugovora na razini poslodavca Hrvatski Telekom d.d., Savska cesta 32, Zagreb.

III. Rješenje postaje izvršno danom dostave stranci.

IV. Ovo rješenje objavit će se u »Narodnim novinama«.

Klasa: 006-04/12-06/02

Urbroj: 689/1-12-2

Zagreb, 16. listopada 2012.

Predsjednica povjerenstva

mr. sc. Nevenka Šernhorst, v. r.

Rješenje, NN 137/2012-2915
## Rješenje o reprezentativnosti sindikata za HŽ Infrastruktura d.o.o.

### NN 137/2012 (12.12.2012.), Rješenje o reprezentativnosti sindikata za HŽ Infrastruktura d.o.o.

POVJERENSTVO ZA UTVRĐIVANJE REPREZENTATIVNOSTI

2916

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca HŽ Infrastruktura d.o.o., po zahtjevu Sindikata prometnika vlakova Hrvatske, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje, (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. 1. Sindikat infrastrukture Hrvatskih željeznica, Branimirova 27/V, Zagreb, registarski broj US 15

2. Sindikat prometnika vlakova Hrvatske, Trg kralja Tomislava 12, Zagreb, registarski broj US 108 i

3. Sindikat željezničara Hrvatske, Trg Francuske Republike 13, Zagreb, registarski broj US 1,

reprezentativni su za kolektivno pregovaranje radi sklapanja kolektivnog ugovora na razini poslodavca HŽ Infrastruktura d.o.o., Antuna Mihanovića 12, Zagreb.

II. Sindikat hrvatskih željezničara, Strojarska 17, Zagreb, registarski broj US 4, nije reprezentativan za kolektivno pregovaranje radi sklapanja kolektivnog ugovora na razini poslodavca HŽ Infrastruktura d.o.o., Antuna Mihanovića 12, Zagreb.

III. Rješenje postaje izvršno danom dostave stranci.

IV. Ovo rješenje objavit će se u »Narodnim novinama«.

Klasa: 006-04/12-06/03

Urbroj: 689/1-12-2

Zagreb, 6. studenoga 2012.

Predsjednica povjerenstva

mr. sc. Nevenka Šernhorst, v. r.

Rješenje, NN 137/2012-2916
## Rješenje o reprezentativnosti sindikata za HP Hrvatska pošta d.d.

### NN 137/2012 (12.12.2012.), Rješenje o reprezentativnosti sindikata za HP Hrvatska pošta d.d.

POVJERENSTVO ZA UTVRĐIVANJE REPREZENTATIVNOSTI

2917

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca HP – Hrvatska pošta d.d., po zahtjevu poslodavca HP – Hrvatska pošta d.d., na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje, (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Hrvatski sindikat pošte, Radićeva 12, Zagreb, registarski broj US 25 i Republički sindikat radnika Hrvatske, Kneza Mislava 12/2, Zagreb, registarski broj US 81, reprezentativni su za kolektivno pregovaranje radi sklapanja kolektivnog ugovora na razini poslodavca HP – Hrvatska pošta d.d., Jurišićeva 13, Zagreb.

II. Rješenje postaje izvršno danom dostave stranci.

III. Ovo rješenje objavit će se u »Narodnim novinama«.

Klasa: 006-04/12-06/04

Urbroj: 689/1-12-2

Zagreb, 6. studenoga 2012.

Predsjednica povjerenstva

mr. sc. Nevenka Šernhorst, v. r.

Rješenje, NN 137/2012-2917
## Rješenje o reprezentativnosti sindikata za Hrvatske šume d.o.o.

### NN 137/2012 (12.12.2012.), Rješenje o reprezentativnosti sindikata za Hrvatske šume d.o.o.

POVJERENSTVO ZA UTVRĐIVANJE REPREZENTATIVNOSTI

2918

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca Hrvatske šume d.o.o., po zahtjevu Hrvatskog sindikata šumarstva, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Hrvatski sindikat šumarstva, Zagreb, Trg kralja Petra Krešimira IV. br. 2, registarski broj US 27, reprezentativan je za kolektivno pregovaranje radi sklapanja kolektivnog ugovora na razini poslodavca Hrvatske šume d.o.o., Ljudevita Farkaša Vukotinovića 2, Zagreb.

II. Sindikat zaposlenih u šumarstvu, Bjelovar, Matošev trg 1, registarski broj US 61, nije reprezentativan za kolektivno pregovaranje radi sklapanja kolektivnog ugovora na razini poslodavca Hrvatske šume d.o.o., Ljudevita Farkaša Vukotinovića 2, Zagreb.

III. Rješenje postaje izvršno danom dostave stranci.

IV. Ovo rješenje objavit će se u »Narodnim novinama«.

Klasa: 006-04/12-06/21

Urbroj: 689/1-12-3

Zagreb, 29. studenoga 2012.

Predsjednica povjerenstva

mr. sc. Nevenka Šernhorst, v. r.

Rješenje, NN 137/2012-2918
## Odluka o nedavanju vjerodostojnog tumačenja članka 15. stavka 2. Zakona o ravnopravnosti spolova ("Narodne novine", br. 82/08)

### NN 138/2012 (14.12.2012.), Odluka o nedavanju vjerodostojnog tumačenja članka 15. stavka 2. Zakona o ravnopravnosti spolova ("Narodne novine", br. 82/08)

HRVATSKI SABOR

2924

Na temelju članka 81. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 7. prosinca 2012., donio je

ODLUKU

1. Ne daje se vjerodostojno tumačenje članka 15. stavka 2. Zakona o ravnopravnosti spolova (»Narodne novine«, br. 82/08.)

Obrazloženje:

Odredba članka 15. stavka 2. Zakona o ravnopravnosti spolova (»Narodne novine«, br. 82/08.) nedvojbeno i jasno utvrđuje rok do kojeg se sukladno odredbi članka 12. stavka 1. istoga Zakona mora postići postupno povećanje zastupljenosti podzastupljenog spola.

Normativno određenje iz druge rečenice predmetnog stavka »najkasnije prigodom provedbe trećih redovitih izbora od dana stupanja na snagu ovoga Zakona« valja sagledati u smislu odredbi posebnih propisa kojima je uređena provedba izbora članova u predstavnička tijela jedinica lokalne i područne (regionalne) samouprave, izbora zastupnika u Hrvatski sabor i izbora članova u Europski parlament. Obzirom da su uređeni različitim propisima, kojima su utvrđena različita pravila za njihovo provođenje, navedeni izbori predstavljaju zasebne izborne institute.

Zbog toga je utvrđeno da nema osnove za davanje vjerodostojnog tumačenja odredbe članka 15. stavka 2. Zakona o ravnopravnosti spolova.

2. Ova Odluka objavit će se u »Narodnim novinama«.

Klasa: 021-12/12-05/34

Zagreb, 7. prosinca 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 138/2012-2924
## Odluka o sudjelovanju Oružanih snaga Republike Hrvatske u mirovnoj operaciji NATO-a na Kosovu (KFOR)

### NN 138/2012 (14.12.2012.), Odluka o sudjelovanju Oružanih snaga Republike Hrvatske u mirovnoj operaciji NATO-a na Kosovu (KFOR)

HRVATSKI SABOR

2925

Na temelju članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 7. prosinca 2012., donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U MIROVNOJ OPERACIJI NATO-a NA KOSOVU (KFOR)

I.

U mirovnu operaciju NATO-a na Kosovu (KFOR) upućuje se u 2013. godini do 25 pripadnika Oružanih snaga Republike Hrvatske s dva helikoptera Hrvatskog ratnog zrakoplovstva i protuzračne obrane, uz mogućnost rotacije.

II.

Obvezuje se Vlada Republike Hrvatske da po završetku sudjelovanja Oružanih snaga Republike Hrvatske u mirovnoj operaciji iz točke I. ove Odluke podnese izvješće Hrvatskome saboru.

III.

Ova Odluka stupa na snagu danom objave u »Narodnim novinama«.

Klasa: 004-01/12-01/06

Zagreb, 7. prosinca 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 138/2012-2925
## Odluka o sudjelovanju pripadnika Oružanih snaga Republike Hrvatske u mirovnoj operaciji Europske unije "EU NAVFOR Somalija - Atalanta"

### NN 138/2012 (14.12.2012.), Odluka o sudjelovanju pripadnika Oružanih snaga Republike Hrvatske u mirovnoj operaciji Europske unije "EU NAVFOR Somalija - Atalanta"

HRVATSKI SABOR

2926

Na temelju članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 7. prosinca 2012., donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNOJ OPERACIJI EUROPSKE UNIJE »EU NAVFOR SOMALIJA – ATALANTA«

I.

U mirovnu operaciju Europske unije »EU NAVFOR Somalija – ATALANTA« u 2013. godini upućuje se do 20 pripadnika Oružanih snaga Republike Hrvatske, uz mogućnost rotacije.

II.

Obvezuje se Vlada Republike Hrvatske da po završetku sudjelovanja pripadnika Oružanih snaga Republike Hrvatske u mirovnoj operaciji iz točke I. ove Odluke podnese izvješće Hrvatskome saboru.

III.

Ova Odluka stupa na snagu danom objave u »Narodnim novinama«.

Klasa: 004-01/12-01/05

Zagreb, 7. prosinca 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 138/2012-2926
## Odluka o razrješenju i izboru člana Odbora za unutarnju politiku i nacionalnu sigurnost Hrvatskoga sabora

### NN 138/2012 (14.12.2012.), Odluka o razrješenju i izboru člana Odbora za unutarnju politiku i nacionalnu sigurnost Hrvatskoga sabora

HRVATSKI SABOR

2927

Na temelju članka 81. Ustava Republike Hrvatske i članka 64. Poslovnika Hrvatskoga sabora, Hrvatski sabor na sjednici 7. prosinca 2012., donio je

ODLUKU

O RAZRJEŠENJU I IZBORU ČLANA ODBORA ZA UNUTARNJU POLITIKU I NACIONALNU SIGURNOST HRVATSKOGA SABORA

I.

Razrješuje se član Odbora za unutarnju politiku i nacionalnu sigurnost Hrvatskoga sabora TOMISLAV KARAMARKO.

II.

Za člana Odbora za unutarnju politiku i nacionalnu sigurnost Hrvatskoga sabora bira se IVAN ŠANTEK.

Klasa: 021-13/12-12/92

Zagreb, 7. prosinca 2012.

HRVATSKI SABOR

Predsjednik

Hrvatskoga sabora

 Josip Leko, v. r.

Odluka, NN 138/2012-2927
## Odluka o izboru člana i prestanku mandata člana Odbora za financije i državni proračun Hrvatskoga sabora

### NN 138/2012 (14.12.2012.), Odluka o izboru člana i prestanku mandata člana Odbora za financije i državni proračun Hrvatskoga sabora

HRVATSKI SABOR

2928

Na temelju članka 81. Ustava Republike Hrvatske i članka 66. Poslovnika Hrvatskoga sabora, Hrvatski sabor na sjednici 7. prosinca 2012., donio je

ODLUKU

O IZBORU ČLANA I PRESTANKU MANDATA ČLANA ODBORA ZA FINANCIJE I DRŽAVNI PRORAČUN HRVATSKOGA SABORA

I.

Za člana Odbora za financije i državni proračun Hrvatskoga sabora bira se DRAŽENKO PANDEK.

II.

Dana 13. lipnja 2012. dužnost člana Odbora za financije i državni proračun Hrvatskoga sabora prestao je obnašati MIHAEL ZMAJLOVIĆ, zbog mirovanja mandata.

Klasa: 021-13/12-12/93

Zagreb, 7. prosinca 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 138/2012-2928
## Odluka o razrješenju i izboru članice Odbora za rad, mirovinski sustav i socijalno partnerstvo Hrvatskoga sabora

### NN 138/2012 (14.12.2012.), Odluka o razrješenju i izboru članice Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

2929

Na temelju članka 81. Ustava Republike Hrvatske i članka 76. Poslovnika Hrvatskoga sabora, Hrvatski sabor na sjednici 7. prosinca 2012., donio je

ODLUKU

O RAZRJEŠENJU I IZBORU ČLANICE ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se članica Odbora za rad, mirovinski sustav i socijalno partnerstvo Hrvatskoga sabora DRAGICA ZGREBEC.

II.

Za članicu Odbora za rad, mirovinski sustav i socijalno partnerstvo Hrvatskoga sabora bira se MARIJA LUGARIĆ.

Klasa: 021-13/12-12/94

Zagreb, 7. prosinca 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 138/2012-2929